《雪寒》
宋代·陈著

巫山神女欲回车，滕六留云布玉华。
流水不冰翻有气，老梅虽冻自宜花。
幸逃僵死榆关戍，相伴饥眠草屋家。
种麦已迟天岂恝，一声晴意晓檐鸦。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。